cyanic-selkie/wikianc huggingface dataset:
Boeing
Δεκαετία '90
Τον Απρίλιο του 1994, η Boeing παρουσιάζει το πιο σύγχρονο εμπορικό αεροσκάφος εκείνης της εποχής, το δικινητήριο 777, με χωρητικότητα περίπου 300 έως 370 επιβάτες. Το μεγαλύτερο δικινητήριο αεροσκάφος στον κόσμο, το 777, ήταν το πρώτο αεροσκάφος της Boeing το οποίο διαθέτει το σύστημα "fly-by-wire". Το 777 ήταν η απάντηση της εταιρίας στις "επιθέσεις" που δεχόταν στις διεθνείς αγορές από την Airbus. Αυτό το αεροσκάφος είναι το πρώτο αεροσκάφος που σχεδιάστηκε εξ ολοκλήρου με τη βοήθεια ηλεκτρονικού υπολογιστή (CAD). Επίσης, στα μέσα της δεκαετίας του '90 η εταιρεία ανέπτυξε την νέα έκδοση του 737, που είναι γνωστή ως 737 «Next Generation» ή 737NG.
Το 1995, η Boeing επέλεξε να κατεδαφίσει την έδρα της, η οποία βρισκόταν στο East Marginal Way South αντί να την αναβαθμίσει, για να ταιριάζει με τα νέα αντι-σεισμικά πρότυπα. Τα κεντρικά γραφεία της μεταφέρθηκαν σε γειτονικό κτίριο και οι εγκαταστάσεις της κατεδαφίστηκαν το 1996. Τελικά, το 1997, στο αεδρόμιο King County Airport στο Σιάτλ, έγινε η έδρα της Boeing.
Το 1996, η Boeing εξαγόρασε τις μονάδες αεροδιαστημικής και άμυνας της Rockwell. Η εταιρία Rockwell έγινε θηγατρική της Boeing, με το όνομα Boeing North American, Inc. Τον Αύγουστο του 1997, η Boeing συγχωνεύθηκε με την McDonnell Douglas μετά από ανταλλαγή 13.000 εκατομμυρίων δολαριών σε μετοχές, χρησιμοποιώντας το όνομα The Boeing Company. Ωστόσο, το όνομα αυτό ήταν πραγματικά το επίσημο όνομα της Boeing από τις 21 Μαΐου, 1961. Μετά τη συγχώνευση, το αεροπλάνο McDonnell Douglas MD-95 μετονομάστηκε σε Boeing 717 και η παραγωγή του περιορίστηκε.
2000-2009
Τον Σεπτέμβριο του 2001, η Boeing μετέφερε την έδρα της από το Σιάτλ στο Σικάγο. Το Σικάγο, το Ντάλας και το Ντένβερ έκαναν μεγάλη προσπάθεια για να γίνουν το "σπίτι" των μεγαλύτερων αεροπορικών εταιριών στον κόσμο. Γι' αυτό τον λόγο πρόσφεραν "πακέτα" φοροαπαλλαγών πολλών εκατομμυρίων δολαρίων.
Η Boeing άρχισε την ανάπτυξη του τάνκερ εναέριου ανεφοδιασμού KC - 767 στις αρχές της δεκαετίας του 2000. Η Ιταλία και η Ιαπωνία παρήγγειλαν από τέσσερα τάνκερ η κάθε μία.
Το 2004, η Boeing σταμάτησε την παραγωγή των 757. Πιο προχωρημένες εκδόσεις του 737 και το νέο αεροσκάφος 783-3 παρήχθησαν για την αντικατάσταση του 757. Επίσης, εκείνη την χρονιά η Boeing ανακοίνωσε ότι η παραγωγή του Boeing 717, του τελευταίου επιβατικού αεροσκάφους που είχε σχεδιάσει η McDonnell Douglas, θα σταματούσε το 2006. Η παραγωγή του 767 κινδύνευε να ματαιωθεί, καθώς θα το αντικαθιστούσε το μοντέλο 787, αλλά οι παραγγελίες για το 767 είχαν ως αποτέλεσμα την επέκταση του προγράμματος.
Μετά από πολλές δεκαετίες επιτυχίας, η Boeing άρχισε να "χάνει" έδαφος από την Airbus και στη συνέχεια έχασε και την πρωτοπορία της στην αγορά, το 2003. Η Boeing επιδίωξε να συνεχίσει πολλά από τα προγράμματα της, αλλά τα περισσότερα ακυρώθηκαν. Ιδίως το Sonic Cruiser, ένα αεριωθούμενο που είχε την δυνατότητα να ταξιδέψει ακριβώς κάτω από την ταχύτητα του ήχου. Το πρόγραμμα του Sonic Cruiser εγκαινιάστηκε το 2001, μαζί με μια νέα διαφημιστική καμπάνια για την προώθηση του νέου συνθήματος της εταιρείας, "Forever New Frontiers", που σκόπευε να αποκαταστήσει την εικόνα της Boeing. Ωστόσο, η μοίρα του αεροσκάφους σφραγίστηκε από τις αλλαγές στην αγορά αεροπλάνων μετά τις επιθέσεις της 11ης Σεπτεμβρίου, την επακόλουθη αδυναμία της οικονομίας, καθώς και την αύξηση στις τιμές των καυσίμων.
Στην συνέχεια, η Boeing εκσυγχρονίζοντας την παραγωγή της έστρεψε την παραγωγή της σε ένα νέο μοντέλο, το Boeing Dreamliner 787, για την κατασκευή του οποίου χρησιμοποίησε ένα μεγάλο μέρος της τεχνολογίας που αναπτύχθηκε για το Sonic Cruiser, αλλά σε ένα πιο συμβατικό αεροσκάφος που σχεδιάστηκε για μέγιστη απόδοση. Επίσης, η εταιρία κατασκεύασε νέες παραλλαγές των αεροπλάνων 737 και 777. Το 787 αποδείχθηκε ιδιαίτερα δημοφιλής επιλογή ανάμεσα στις αεροπορικές εταιρείες και κέρδισε ένα ρεκόρ στον αριθμό των προ-παραγγελιών. Όμως, το πρόγραμμα κατασκευής του 787 αντιμετώπισε καθυστερήσεις, με αποτέλεσμα η πρώτη πτήση να μην γίνει πριν τα τέλη του 2009.
Μετά από ρυθμιστικές διαδικασίες, η Boeing πήρε την έγκριση να σχηματίσει μια κοινοπραξία, την United Launch Alliance, με τον ανταγωνιστή της Lockheed Martin, την 1 Δεκεμβρίου του 2006. Αυτή η νέα επιχείρηση είναι ο μεγαλύτερος πάροχος υπηρεσιών εκτόξευσης πυραύλων προς την κυβέρνηση των ΗΠΑ.
Στις 2 Αυγούστου του 2005, η Boeing πούλησε την Rocketdyne, ένα τμήμα κινητήρα πυραύλων, στην Pratt & Whitney. Την 1η Μαΐου του 2006, η Boeing συμφώνησε να αγοράσει την Aviall Inc, για $ 1,7 δισεκατομμύρια δολάρια.
Συνειδητοποιώντας ότι ένας μεγάλος αριθμός επιβατών εξαρτώνται από τους υπολογιστές τους, η Boeing εισήγαγε την Connexion by Boeing, δορυφορική υπηρεσία σύνδεσης στο Internet. Η υπηρεσία αυτή έκανε το ντεμπούτο της το 2005, και έλαβε γενικά ευνοϊκές κριτικές. Ωστόσο, αντιμετωπίζοντας ανταγωνισμό από φθηνότερες επιλογές, όπως τα δίκτυα κινητής τηλεφωνίας, αποδείχθηκε πολύ δύσκολο να υιοθετηθεί από τις περισσότερες αεροπορικές εταιρείες. Τον Αύγουστο του 2006, μετά από μια σύντομη και ανεπιτυχή αναζήτηση αγοραστή για την υπηρεσία αυτή, η Boeing επέλεξε την διακοπή της.
Στις 18 Αυγούστου 2007, η NASA επέλεξε την Boeing ως την εταιρία που θα κατασκεύαζε την ανώτερη δεξαμενή υγρών καυσίμων του πυραύλου Ares I.
Μετά από παραγγελία της Air France ξεκίνησε τον Μάη του 2005 την κατασκευή του εμπορικού αεροσκάφους 777. Επίσης, η FedEx, καθώς και η Emirates Airlines προπαρήγγειλαν το μοντέλο αυτό. Η Boeing ανακοίνωσε και επίσημα το Νοέμβριο του 2005 ότι θα παράγει μία μεγαλύτερη παραλλαγή του 747, το 747-8, σε δύο εκδόσεις, την εμπορική και την επιβατική. Και οι δύο εκδόσεις διαθέτουν μία επιμήκυνση της ατράκτου, νέες προηγμένες μηχανές και φτερά, καθώς και την ενσωμάτωση άλλων τεχνολογιών που έχουν αναπτυχθεί για το 787.
Ακόμα, η Boeing έλαβε εντολή από το πολεμικό ναυτικό των ΗΠΑ για να κατασκευάσει το αεροσκάφος P-8 Poseidon Multimission Maritime Aircraft, ένα είδος αντι-υποβρυχιακού πολεμικού αεροσκάφους. Επίσης, έλαβε παραγγελίες για το 737 AEW & C "Wedgetail", πολεμικό αεροσκάφος. Επίσης, εισήγαγε νέες εκδόσεις του 737. Αυτές περιλαμβάνουν την 737-700ER και την 737-900ER.
Στο δεύτερο εξάμηνο του 2005 το νέο αεροσκάφος της Boeing, 777-200LR, έκανε μία παγκόσμια περιοδεία, η οποία είχε γενικώς καλές κριτικές, και αναδείκνυε την ικανότητα του αεροσκάφους να πετάξει μακρύτερα από οποιοδήποτε άλλο εμπορικό αεροσκάφος. Στις 10 Νοεμβρίου του ίδιου χρόνου το αεροπλάνο έκανε νέο παγκόσμιο ρεκόρ για την μεγαλύτερη πτήση χωρίς ανεφοδιασμό. Ξεκινώντας από το Hong Kong έφτασε στο Λονδίνο, διαλέγοντας μία μακρύτερη διαδρομή, η οποία περιλάμβανε πτήση πάνω από τις Η.Π.Α. Η διαδρομή ήταν 21,600 km (11,664 μίλια) και διήρκησε 22 ώρες και 42 λεπτά. Η πρώτη αεροπορική εταιρία που χρησιμοποίησε το αεροσκάφος αυτό ήταν η PIA (Pakistan International Airlines).
Στις 11 Αυγούστου του 2006 η Boeing συμφώνησε να δημιουργήσει μία κοινοπραξία με τη μεγαλύτερη ρωσική παραγωγό τιτανίου, την VSMPO-AVISMA Corporation, για την επεξεργασία τιτανίου που θα χρησιμοποιούνταν στο πρόγραμμα κατασκευής του 787. Η κοινοπραξία, που τελικά δημιουργήθηκε στις 27 Δεκεμβρίου 2007, ονομάστηκε Ural Boeing Manufacturing και αποφασίστηκε να γίνονται παραδόσεις τιτανίου μέχρι το 2015, με την Boeing να αποφασίζει να κάνει επενδύσεις $27 δισεκατομμυρίων δολαρίων στη Ρωσία για τα επόμενα 30 χρόνια.
Το Φεβρουάριο του 2011 η Boeing υπέγραψε συμβόλαιο $35 δισεκατομμυρίων δολαρίων με την πολεμική αεροπορία των Η.Π.Α για την κατασκευή 179 αεροπλάνων ανεφοδιασμού τύπου KC-46, τα οποία βασίζονταν στο μοντέλο KC-767.
Η Boeing μαζί με την Science Applications International Corporation (SAIC) ήταν οι κύριοι εργολήπτες για το μελλοντικό πρόγραμμα Συστημάτων Μάχης του αμερικάνικου στρατού (FCS), το οποίο ακυρώθηκε τον Ιούνιο του 2009, αφού συγχωνεύτηκε με τα υπόλοιπα προγράμματα στο πρόγραμμα BCT Modernization. Η Boeing συνεχίζει να δουλεύει από κοινού με την SAIC στο πρόγραμμα BCT Modernization, όπως και στο FCS πριν από την κατάργησή του.
2010-Σήμερα
Στις 17 Νοεμβρίου του 2011, αναφέρθηκε ότι η Lion Air έχει συμφωνήσει για παραγγελία διακοσίων ενός αεροσκάφων τύπου Boeing 737 MAX, καθώς και είκοσι εννιά αεροσκάφη τύπου 737-900ER. Η τελική προσφορά ανερχόνταν σε $21,7 δισεκατομμύρια δολάρια. Αυτή ήταν η μεγαλύτερη έως τότε προσφορά που είχε λάβει η Boeing για πωλήσεις εμπορικών αεροσκαφών. Η συμφωνία περιλαμβάνει επιλογές αγοράς για επιπλέον 150 αεροσκάφη.
Στις 5 Ιανουαρίου του 2012, η Boeing ανακοίνωσε τα σχέδιά της να κλείσει τις εγκαταστάσεις της στο Ουιτσίτα, περισσότερα από 80 χρόνια μετά την ίδρυσή τους, οι οποίες απασχολούσαν 2.160 εργαζόμενους έως το 2014. Συνολικά από την ίδρυση τους είχαν εργαστεί εκεί 40,000 άτομα.
Η Boeing, στις 13 Μαΐου 2013, ανακοίνωσε ότι θα περικόψει 1.500 θέσεις εργασίας στον τομέα της πληροφορικής στις εγκαταστάσεις της στο Σιάτλ, λόγω απολύσεων, παραιτήσεων και μετεγκαταστάσεων. Οι περισσότερες από τις θέσεις αυτές θα καλυφθούν από τις εγκαταστάσεις της Boeing στο Σαιντ Λούις και στο Βόρειο Τσάρλεστον.
Στο τέταρτο τρίμηνο του 2013 η εταιρεία ανακοίνωσε αύξηση 26% στα κέρδη της ($1,23 δισεκατομμύρια δολάρια συνολικά), επικαλούμενη αύξηση στην ζήτηση για εμπορικά αεροσκάφη.
Τον Απρίλιο του 2014 η Boeing ανακοίνωσε ότι οι εγκαταστάσεις της στην Λονγκ Μπιτς θα έχουν κλείσει μέχρι το τέλος του χρόνου. Σε αυτές τις εγκαταστάσεις γινόταν η κατασκευή του μεταφορικού στρατιωτικού αεροσκάφους C-17 Globemaster III. Η τελευταία κατασκευή αεροσκάφους σε αυτές τις εγκαταστάσεις τελείωσε τον Φεβρουάριο του 2015 και μέχρι τον Απρίλιο του ίδιου έτους η Boeing είχε δημοπρατήσει τμήματα του εργοστασίου. Επηρεάστηκαν έτσι, 2,200 θέσεις εργασίας.
Τον Ιούνιου του 2015, η Boeing ανήγγειλε ότι ο James McNerney θα παραιτηθεί από διευθύνων σύμβουλος της εταιρείας και θα αντικατασταθεί από τον γενικό διευθυντή επιχειρήσεων της Boeing, Dennis Muilenburg, την 1η Ιουλίου του ίδιου έτους. Τον Φεβρουάριο του 2016 η Boeing ανακοίνωσε ότι ο Πρόεδρος και Διευθύνων Σύμβουλος Dennis Muilenburg εξελέγη 10ος Πρόεδρος του Διοικητικού συμβουλίου, διαδεχόμενος τον James McNerney.
Τον Μάρτιο του 2016 η Boeing ανακοίνωσε την περικοπή 4.000 θέσεων εργασίας από το τμήμα εμπορικών αεροσκαφών της εταιρείας, από τα μέσα του ίδιου έτους.
Στις 13 Μαΐου 2016 η Boeing εγκαινίασε το νέο της εργοστάσιο στην Ουάσινγκτον, το οποίο κόστισε $1 δισεκατομμύριο δολάρια, έχει έκταση 27 στρεμάτων (11 εκτάρια) και ισούται με 25 γήπεδα ποδοσφαίρου. Το εργοστάριο θα παράγει φτερά από συνθετικό άνθρακα για το νέο επιβατικό αεροσκάφος της εταιρείας, το 777X, κάνοντας έτσι ένα σημαντικό βήμα για την παράδοση του πρώτου αεροσκάφους μέχρι το 2020.
Προσωπικό της εταιρείας
Το προσωπικό της εταιρείας Boeing διαφαίνεται στον παρακάτω πίνακα.
Ο μέσος μισθός ενός υπαλλήλου της Boeing είναι $76.784, κάτι που αναφέρθηκε από πρώην υπαλλήλους της.
Εταιρική διακυβέρνηση
{|
Περιβαλλοντικό αντίκτυπο
Το 2006, το Κέντρο Μείωσης Περιβαλλοντικού Κινδύνου του UCLA δημοσίευσε μια μελέτη που δείχνει ότι το εργαστήριο πεδίου Santa Susana της Boeing, μια τοποθεσία που ήταν πρώην τοποθεσία δοκιμών και ανάπτυξης Rocketdyne στο Simi Hills της ανατολικής κομητείας Ventura στη Νότια Καλιφόρνια, είχε μολυνθεί από το Rocketdyne με τοξικά και ραδιενεργά απόβλητα. Η Boeing συμφώνησε σε συμφωνία καθαρισμού με την EPA το 2017. Μελέτες καθαρισμού και μηνύσεις βρίσκονται σε εξέλιξη.
Βιοκαύσιμα
Η αεροπορική βιομηχανία είναι υπεύθυνη για το 11% περίπου των αερίων του θερμοκηπίου που εκπέμπονται από τον τομέα των μεταφορών των ΗΠΑ. Το μερίδιο των αερομεταφορών στις εκπομπές αερίων του θερμοκηπίου επρόκειτο να αυξηθεί, καθώς αυξάνονται τα αεροπορικά ταξίδια και τα οχήματα εδάφους χρησιμοποιούν περισσότερα εναλλακτικά καύσιμα όπως η αιθανόλη και το βιοντίζελ.
Εξωτερικοί σύνδεσμοι
Κατηγορία:Εταιρείες κατασκευής αεροσκαφών
Δημοτική Ενότητα Πολυδάμαντα
μικρογραφία|[[Δήμος Φαρσάλων|293x293εσ]] Η Δημοτική Ενότητα Πολυδάμαντα, είναι ο πρώην Δήμος Πολυδάμαντα, της Περιφερειακής Ενότητας Λάρισας, στην Περιφέρεια Θεσσαλίας, που συστάθηκε το 1997 με το Σχέδιο «Καποδίστριας», από την συνένωση των 12 παλαιότερων Κοινοτήτων της περιοχής, Κοινότητα Αμπελείας, Κοινότητα Βαμβακούς, Κοινότητα Δασολόφου, Κοινότητα Ερετρίας, Κοινότητα Ζωοδόχου Πηγής, Κοινότητα Κάτω Βασιλικών, Κοινότητα Νεράιδας, Κοινότητα Πολυδαμείου, Κοινότητα Ρευματιάς, Κοινότητα Σιτοχώρου, Κοινότητα Σκοτούσσης και Κοινότητα Χαλκιάδων. Έδρα του Δήμου Πολυδάμαντα και της μετέπειτα Δημοτικής Ενότητας Πολυδάμαντα, είναι η Βαμβακού. Το 2010 με το Πρόγραμμα «Καλλικράτης», εντάχθηκε ως Δημοτική Ενότητα Πολυδάμαντα, στο νέο διευρυμένο Δήμο Φαρσάλων. Ο πληθυσμός της Δημοτικής Ενότητας Πολυδάμαντα, σύμφωνα με την Απογραφή του 2011, είναι 4.180 κάτοικοι.
Παραπομπές
Κατηγορία:Δημοτικές Ενότητες της Ελλάδας Κατηγορία:Δήμος Φαρσάλων
Δημήτρης Χασάπης
O Δημήτρης Χασάπης είναι Έλληνας ακαδημαϊκός με συνδικαλιστική και πολιτική δραστηριότητα. Γεννήθηκε στον Αστακό Αιτωλοακαρνανίας το 1949. Σπούδασε μαθηματικά στο Αριστοτέλειο Πανεπιστήμιο Θεσσαλονίκης (1967-1972) και στο City University του Λονδίνου (1977-1978), ενώ το 1992 αναγορεύτηκε διδάκτορας στις Επιστήμες της Αγωγής με ειδίκευση στη διδακτική  των μαθηματικών στο Πανεπιστήμιο Πατρών.
Εκπαιδευτική/Ακαδημαϊκή Δραστηριότητα
Εργάστηκε για πολλά χρόνια (1976-1994) ως εκπαιδευτικός στον Οργανισμό Απασχόλησης Εργατικού Δυναμικού και συμμετείχε σε προγράμματα έρευνας και ανάπτυξης καθώς και σε ομάδες εργασίας πολλών Εθνικών και Ευρωπαϊκών Προγραμμάτων ως εμπειρογνώμονας σε ζητήματα αξιολόγησης και διασφάλισης της ποιότητας των προγραμμάτων κατάρτισης. Παράλληλα, από το 1989 έως το 1994 δίδαξε ως Έκτακτος Καθηγητής στην Ανώτατη Σχολή Παιδαγωγικής και Τεχνικής Εκπαίδευσης.
Το 1994 εκλέχτηκε καθηγητής διδακτικής μαθηματικών στο Παιδαγωγικό Τμήμα Δημοτικής Εκπαίδευσης του Αριστοτελείου Πανεπιστημίου Θεσσαλονίκης και το 2008 μετακινήθηκε στο Τμήμα Εκπαίδευσης & Αγωγής στην Προσχολική Ηλικία του Εθνικού & Καποδιστριακού Πανεπιστημίου Αθηνών. Μετά την αφυπηρέτηση του από το πανεπιστήμιο (2016) ανακηρύχτηκε Ομότιμος Καθηγητής.
Διετέλεσε, επίσης, για πολλά χρόνια (2005-2015) Καθηγητής-Σύμβουλος εκπαίδευσης ενηλίκων στο Ελληνικό Ανοικτό Πανεπιστήμιο.
Πολιτική/Συνδικαλιστική Δραστηριότητα
Διετέλεσε Πρόεδρος και Γενικός Γραμματέας του Ενιαίου Συλλόγου Δ.Ε.Π. του Α.Π.Θ. (2003-2006) και Πρόεδρος του Συλλόγου Δ.Ε.Π. του Τμήματος Εκπαίδευσης και Αγωγής στην Προσχολική Ηλικία του Ε.Κ.Π.Α. (2010-2014).
Ήταν ένας από τους καθηγητές του Α.Π.Θ. οι οποίοι τον Νοέμβριο του 2006 αποκάλυψαν και κατάγγειλαν  το περιστατικό της κακοποίησης από αστυνομικούς σπουδαστή, που έγινε γνωστό ως "υπόθεση της ζαρντινιέρας", γεγονός για το οποίο οδηγήθηκε στα δικαστήρια από υπαίτιους αστυνομικούς.
Διετέλεσε Γενικός Γραμματέας Παιδείας του Υπουργείου Πολιτισμού, Παιδείας & Θρησκευμάτων στην πρώτη Κυβέρνηση του Αλέξη Τσίπρα από τον Ιανουάριο μέχρι τον Νοέμβριο του 2015.
Δημοσιεύσεις
Έχει συγγράψει βιβλία, επιμεληθεί συλλογικούς τόμους και έχει δημοσιεύσει άρθρα σε ελληνικά και διεθνή περιοδικά καθώς και κεφάλαια σε συλλογικούς τόμους για ζητήματα μάθησης και διδασκαλίας των μαθηματικών, οργάνωσης της μαθηματικής εκπαίδευσης, εκπαίδευσης εκπαιδευτικών-μαθηματικών καθώς και για προβλήματα της επαγγελματικής εκπαίδευσης και της εκπαίδευσης ενηλίκων. Έχει, επίσης, συγγράψει βιβλία για παιδιά με στόχο την εξοικείωση τους με τα μαθηματικά.
Παραπομπές
Κατηγορία:Έλληνες μαθηματικοί
Κορνηλία (σύζυγος Αιμίλιου Παύλου)
Η Κορνηλία (Cornelia, c. 54–16 π.Χ) ήταν κόρη της Σκριβωνίας και του Πούμπλιου Κορνήλιου Σκιπίωνα (Publius Cornelius Scipio.). Παντρεύτηκε τον κήνσορα Λούκιο Αιμίλιο Παύλο, με τον οποίο έκανε τρία παιδιά. Ο πρώτος γιος τους, Λούκιος Αιμίλιος Παύλος, γεννήθηκε περί το 37 π.Χ και παντρεύτηκε την ξαδέρφη του, Ιουλία την νεότερη, και ο δεύτερος, Μάρκος Αιμίλιος Λέπιδος γεννήθηκε περί το 30 π.Χ, και ήταν ύπατος το 6. Είχε επίσης και μία κόρη.
Πηγές
Κατηγορία:Γυναίκες στην Αρχαία Ρώμη
Λος Πάτος
Το Λος Πάτος (Los Patos, επίσης γνωστό ως Τρες Κεμπράδας, Tres Quebradas) είναι βουνό στην οροσειρά των Άνδεων της Νότιας Αμερικής. Η κορυφή βρίσκεται στα διεθνή σύνορα της επαρχίας Καταμάρκα της Αργεντινής και της περιφέρειας Ατακάμα της Χιλής. Η κορυφή του έχει ύψος 6.239 μέτρα.
Το Λος Πάτος είναι ηφαίστειο. Η χρονολόγηση καλίου-αργού σε δακίτη που λήφθηκε από τη βόρεια πλευρά του έδειξε ηλικία 4.550.000 ± 180.000 ετών πριν από σήμερα. Εκείνη την εποχή, η ηφαιστειακή δραστηριότητα στη ζώνη Μαρικούνγκα είχε μόλις τελειώσει και μετατοπιζόταν προς την περιοχή του Όχος ντελ Σαλάδο και του Νεβάδο Τρες Κρούσες. Μια άλλη ημερομηνία που έχει ληφθεί στο κατώτερο τμήμα του ηφαιστείου είναι 7.600.000 ± 600.000 χρόνια πριν. Η βάση του Νεβάδο Τρες Κρούσες βρίσκεται αμέσως ανατολικά του Λος Πάτος. Το Λος Πάτος είναι μέρος της Κορδιλιέρα Σουντ, μιας ορεινής αλυσίδας που περιέχει στρωματοηφαίστεια με δόμους και ροές λάβας. Η αλυσίδα είναι κατασκευασμένη από δακίτη και μικρότερες ποσότητες ανδεσίτη. Άλλα ηφαίστεια της αλυσίδας περιλαμβάνουν τα Φάλσο Αζούφρε, Μόντε Πίσσις και Μούλας Μουέρτας. Στις βόρειες πλευρές του Λος Πάτος έχουν βρεθεί οι λεγόμενες λάβες «Πίρκας Νέγρας» με σύνθεση παρόμοια με του αδακίτη. Περιέχουν αμφίβολους και κλινοπυρόξενο ως κυρίαρχα ορυκτά.
Ελληνικός εθνικισμός
Ο ελληνικός εθνικισμός αναφέρεται στον εθνικισμό των Ελλήνων και του ελληνικού πολιτισμού. Έγινε ένα σημαντικό πολιτικό κίνημα που ξεκίνησε τον 18ο αιώνα, που κορυφώθηκε με την Επανάσταση κατά της Οθωμανικής Αυτοκρατορίας. Συσπειρώθηκε ένα ισχυρό κίνημα στην Ελλάδα λίγο πριν και κατά τη διάρκεια του Ά Παγκοσμίου Πολέμου υπό την ηγεσία του Ελευθέριου Βενιζέλου με την Μεγάλη Ιδέα και κατόρθωσε να ελευθερώσει την Ελλάδα στους Βαλκανικούς Πολέμους και μετά τον Ά Παγκόσμιο Πόλεμο. Σήμερα ο ελληνικός εθνικισμός παραμένει σημαντικός στην ελληνοτουρκική διαμάχη για την Κύπρο.
Τα λαϊκά κινήματα που ζητούσαν την ένωση (η ενσωμάτωση των διαφορετικών ελληνοτουρκικών εδαφών σε ένα μεγαλύτερο ελληνικό κράτος) οδήγησαν στην προσχώρηση της Κρήτης (1912), των Ιονίων Νήσων (1864) και των Δωδεκανήσων (1947), Ανατολικής Θράκης (1920-1922), Σμύρνης και κοντινά παράλια (1920-1922), Βορείου Ηπείρου (1914-1916) και ανεξαρτησία του Πόντου (1916-1922). Οι προσκλήσεις για ένωση ήταν επίσης ένα χαρακτηριστικό της κυπριακής πολιτικής κατά τη διάρκεια της βρετανικής κυριαρχίας. Η προσπάθεια να πραγματωθεί η Μεγάλη Ιδέα, κατά την Μικρασιατική εκστρατεία (1919-1922) υπήρξε καταστροφική για την χώρα, αφού οδήγησε στην Μικρασιατική Καταστροφή και στην τελική κατάρρευση της πάλαι ποτέ ιδεολογίας που αποτελούσε τον βασικό πύλωνα για την ύπαρξη του ελληνικού κράτους, για πάνω από έναν αιώνα. Οι ελληνοτουρκικές σχέσεις βελτιώθηκαν στην πορεία, αλλά το Κυπριακό έμελλε να φέρει εκ νέου σε ρήξη τις δύο χώρες (συνέπεια του ζητήματος και τα Σεπτεμβριανά του '55), το αποκορύφωμα της οποίας ήταν η τουρκική εισβολή στην Κύπρο, το 1974.
Ο εθνικισμός διαδραμάτισε σημαντικό ρόλο στην ελληνική πολιτική, σκηνή, το πρώτο μισό του εικοστού αιώνα.
Πηγές
Κατηγορία:Πολιτική της Ελλάδας
Ιωάννης Κομνηνός
Ο Ιωάννης Κομνηνός μπορεί να αναφέρεται σε:
Ρώσοι στην Εσθονία
Ο πληθυσμός των Ρώσων στην Εσθονία υπολογίζεται σε 320.000, οι περισσότεροι από τους οποίους ζουν σε αστικές περιοχές της Επαρχίας Χάργιου και της Επαρχίας Ίντα-Βίρου. Στη χώρα υπάρχει μια παρουσία αιώνων Ρώσων Παλαιών Πιστών, κατά μήκος της λίμνης Πέιπους.
Παρούσα κατάσταση
Σήμερα, οι περισσότεροι Ρώσοι ζουν στο Τάλιν και στις μεγάλες βορειοανατολικές πόλεις Νάρβα, Κότλα-Γιάρβε, Γιόχβι και Σίλαμαε. Οι αγροτικές περιοχές της χώρας κατοικούνται σχεδόν εξ ολοκλήρου από εθνικά Εσθονούς, εκτός από τις ακτές της λίμνης Πέιπους, η οποία έχει μακρά ιστορία ρωσικών κοινοτήτων παλαιών πιστών. Το 2011 ο καθηγητής κοινωνιολογίας του Πανεπιστημίου του Τάρτου Μάριου Λαουριστίν διαπίστωσε ότι το 21% αυτών είχε αφομοιωθεί, το 28% είχε μερικώς αφομοιωθεί και το 51% ήταν μη αφομοιωμένο.
Υπηκοότητα
Η αποκατασταθείσα δημοκρατία αναγνώρισε την εσθονική υπηκοότητα μόνο για τους πολίτες ή τους απογόνους τους που διέμεναν στη χώρα πριν σοβιετική εισβολή του 1940 (συμπεριλαμβανομένων Ρώσων κατοίκων από παλαιότερες εισροές, όπως στις ακτές της λίμνης Πέιπους και οι 10.000 κάτοικοι της Επαρχίας Πετσέρι) και όχι σε όλους τους κατοίκους της χώρας που διέμεναν σε αυτήν κατά την σοβιετική περίοδο. Ο νόμος περί υπηκοότητας απαιτεί τις ακόλουθες προϋποθέσεις για την πολιτογράφηση των ανθρώπων που έφθασαν στη χώρα μετά το 1940, οι περισσότεροι από τους οποίους ήταν Ρώσοι: γνώση της εσθονικής γλώσσας, του συντάγματος και υπόσχεση πίστης προς την Εσθονία. Η κυβέρνηση προσφέρει δωρεάν μαθήματα προετοιμασίας για την εξέταση του συντάγματος και του νόμου περί υπηκοότητας, ενώ επιστρέφει μέχρι και 380 ευρώ για γλωσσικές σπουδές.
Σύμφωνα με το νόμο, οι κάτοικοι χωρίς ιθαγένεια δεν μπορούν να εκλέξουν το εθνικό κοινοβούλιο, ούτε να συμμετέχουν στις ευρωεκλογές, αλλά έχουν δικαίωμα ψήφου τις δημοτικές εκλογές. Στις 2 Ιουλίου 2010 το 84,1% των κατοίκων της Εσθονίας ήταν υπήκοοι της Εσθονίας, το 8,6% ήταν πολίτες άλλων χωρών (κυρίως της Ρωσίας) και το 7,3% ήταν με κάποια άλλη ιθαγένεια.
Από το 1992 έως το 2007 περίπου 147.000 άτομα απέκτησαν την εσθονική ή τη ρωσική υπηκοότητα, ή έφυγαν από τη χώρα, μειώνοντας το ποσοστό των απάτριδων από το 32% στο περίπου 8%. Σύμφωνα με έκθεση της Διεθνούς Αμνηστίας για το 2015, περίπου το 6,8% του πληθυσμού της Εσθονίας δεν είναι υπήκοοι της χώρας.
Το 2015 μια τροποποίηση τη νομοθεσίας, έδωσε την δυνατότητα χορήγησης της εσθονικής υπηκοότητας σε παιδιά ατόμων που διέμεναν στην Εσθονία για τουλάχιστον πέντε χρόνια.
Β΄ Παγκόσμιος Πόλεμος και Εσθονική ΣΣΔ
μικρογραφία|Η πλειοψηφία του προπολεμικού ρωσικού πληθυσμού ζούσε σε παραμεθόριες περιοχές που προσαρτήθηκαν από τη [[Ρωσική Σοβιετική Ομοσπονδιακή Σοσιαλιστική Δημοκρατία|Ρωσική ΣΟΣΔ το 1944.]] Μετά την Κατάληψη και προσάρτηση των κρατών της Βαλτικής από τη Σοβιετική Ένωση το 1940, ακολουθήθηκε η καταστολή Εσθονών. Σύμφωνα με τον Σεργκέι Ισάκοφ, σχεδόν όλες οι κοινωνίες, εφημερίδες, οργανώσεις των εθνοτικών Εσθονών έκλεισαν το 1940 και οι ακτιβιστές διώχθηκαν. Η χώρα παρέμεινε προσαρτημένη στη Σοβιετική Ένωση μέχρι το 1991, εκτός από την περίοδο της Ναζιστικής κατοχής μεταξύ του 1941 και 1944. Κατά την εποχή της Σοβιετικής κατοχής, η Σοβιετική κυβέρνηση διατήρησε ένα πρόγραμμα για την αντικατάσταση των γηγενών Εσθονών με μετανάστες από τη Σοβιετική Ένωση. Κατά τη διάρκεια της βίαιης μεταφοράς πληθυσμών, χιλιάδες Εσθονοί πολίτες εκτοπίστηκαν στο εσωτερικό της Ρωσίας (κυρίως στη Σιβηρία) και τεράστιοι αριθμοί ρωσόφωνων Σοβιετικών ενθαρρύνθηκαν να εγκατασταθούν στην Εσθονία. Στις επαρχίες Ίντα-Βίρου και Χάργιου, πόλεις όπως το Παλντίσκι, το Σίλαμαε και η Νάρβα υπέστησαν εθνοκάθαρση και ο γηγενής εσθονικός πληθυσμός αντικαταστάθηκε από Ρώσους αποίκους. Ως αποτέλεσμα της Σοβιετικής κατοχής, οι Ρώσοι στην Εσθονία αυξήθηκαν από περίπου 23.000 άτομα το 1945 σε 475.000 το 1991, ενώ ο συνολικός Σλαβικός πληθυσμός έφτανε τα 551.000 (35% του συνολικού πληθυσμού) στο αποκορύφωμά της σλαβικής παρουσίας στην ΕΣΣΔ επί Σοβιετικής εποχής. Σήμερα αποτελούν σημαντική μειονότητα.
Το 1939 οι εθνοτικοί Ρώσοι αποτελούσαν το 8% του πληθυσμού, ωστόσο, μετά την προσάρτηση 2.000 τ.χλμ. από την Ρωσική ΣΟΣΔ τον Ιανουάριο του 1945, συμπεριλαμβανομένου του Ιβάνγκοροντ (τότε ήταν ανατολικό προάστιο της Νάρβα) και της κομητείας Πετσέρι. Η Εσθονία έχασε σχεδόν όλους τους Ρώσους που ζούσαν εντός των προπολεμικών ορίων της. Περίπου 20.000 Ρώσοι παρέμειναν στην Εσθονία, κυρίως μέλη της κοινότητας των Παλαιών Πιστών.
Οι περισσότεροι Ρώσοι στην Εσθονία είναι οι πρόσφατοι μετανάστες και οι απόγονοι τους, οι οποίοι εγκαταστάθηκαν κατά τη διάρκεια της Σοβιετικής κατοχής μεταξύ 1945 και 1991. Σύμφωνα με τους όρους του Συμφώνου Μολότοφ–Ρίμπεντροπ του 1939 η Σοβιετική Ένωση κατέλαβε και προσάρτησε τα Κράτη της Βαλτικής, το 1940. Οι αρχές πραγματοποίησαν καταστολή ενάντια σε πολλούς Ρώσους ακτιβιστές και Λευκούς πρόσφυγες στην Εσθονία. Πολλοί Ρώσοι συνελήφθησαν και εκτελέστηκαν από διαφορετικά Σοβιετικού πολεμικά δικαστήρια το 1940-1941. Αφού η Γερμανία επιτέθηκε στη Σοβιετική Ένωση το 1941, οι χώρες της Βαλτικής γρήγορα έπεσαν κάτω από γερμανικό έλεγχο. Πολλοί Ρώσοι, ειδικά μέλη του Κομμουνιστικού κόμματος που είχαν φτάσει στην περιοχή με την αρχική κατοχή και προσάρτηση, υποχώρησαν. Οι Ρώσοι αιχμάλωτοι των Γερμανών βασανίστηκαν σκληρά και πολλοί εκτελέστηκαν.
Μετά τον πόλεμο, η πόλη της Νάρβα (οι Γερμανοί κάτοικοι είχαν απελαθεί στο τέλος του πολέμου, τον χειμώνα του 1944-45) εθνοκαθάρθηκε και αντικαταστάθηκε με εργαζόμενους από τη δυτική Ρωσία, τη Λευκορωσία και την Ουκρανία. Το 1989, οι εθνοτικοί Ρώσοι αποτελούσαν το 30.3% του πληθυσμού της Εσθονίας.
Παραπομπές
Κατηγορία:Δημογραφία της Εσθονίας Εσθονια
Αμέλια του Λέβενσταϊν-Βέρτχαϊμ-Φρόιντενμπεργκ
Η Αμαλία του Λέβενσταϊν-Βέρτχαϊμ-Φρόιντενμπεργκ (Amelie Prinzessin zu Löwenstein-Wertheim-Freudenberg, 4 Μαρτίου 1923 - 26 Μαρτίου 2016) ήταν η σύζυγος του Αντώνιου Γκύντερ του Όλντενμπουργκ.
Βιογραφία
Στις 7 Αυγούστου 1951 παντρεύτηκε τον Αντώνιο Γκύντερ του Όλντενμπουργκ στο Κροϊτσβέρτχαϊμ της Βαυαρίας. Μαζί απέκτησαν δύο παιδιά:
Πέθανε στις 26 Μαρτίου 2016 στο Οϊτίν σε ηλικία 93 ετών.
Παραπομπές
Κατηγορία:Οίκος του Σλέσβιχ-Χόλσταϊν-Γκόττορπ Κατηγορία:Γερμανοί ευγενείς Κατηγορία:Πριγκίπισσες της Γερμανίας
Ρόμπερτ ΜακΝαμάρα
Ο Ρόμπερτ Στρέιντζ ΜακΝαμάρα (αγγλικά: Robert Strange McNamara; 9 Ιουνίου 1916 – 6 Ιουλίου 2009) ήταν Αμερικανός επιχειρηματίας και ο όγδοος Υπουργός Άμυνας των Ηνωμένων Πολιτειών, υπηρετώντας από το 1961 έως το 1968 υπό τους Προέδρους Τζον Φ. Κένεντι και Λύντον Τζόνσον. Έπαιξε σημαντικό ρόλο στην κλιμάκωση της εμπλοκής των Ηνωμένων Πολιτειών στον πόλεμο του Βιετνάμ. Ο Μακναμάρα ήταν υπεύθυνος για τη θέσπιση της ανάλυσης συστημάτων στη δημόσια πολιτική, η οποία εξελίχθηκε στον κλάδο που είναι γνωστός σήμερα ως ανάλυση πολιτικής.
Γεννήθηκε στο Σαν Φρανσίσκο της Καλιφόρνια, αποφοίτησε από το Πανεπιστήμιο στο Μπέρκλεϊ και τη Σχολή Διοίκησης Επιχειρήσεων του Χάρβαρντ και υπηρέτησε στην Πολεμική Αεροπορία του Στρατού των Ηνωμένων Πολιτειών κατά τη διάρκεια του Β' Παγκοσμίου Πολέμου. Μετά τον πόλεμο, ο Χένρι Φορντ Β΄ προσέλαβε τον Μακναμάρα και μαζί με άλλους βετεράνους της Πολεμικής Αεροπορίας του Στρατού για να εργαστούν στη Ford Motor Company. Αυτή η ομάδα έγινε γνωστή ως «Whiz Kids» και βοήθησε στη μεταρρύθμιση της Ford με σύγχρονα συστήματα ελέγχου προγραμματισμού, οργάνωσης και διαχείρισης. Αφού υπηρέτησε για λίγο ως πρόεδρος της Ford, ο ΜακΝαμάρα δέχτηκε το διορισμό ως Υπουργός Άμυνας.
Ο Μακναμάρα έγινε στενός σύμβουλος του Κένεντι και υποστήριξε τη χρήση αποκλεισμού κατά τη διάρκεια της κρίσης των πυραύλων στην Κούβα. Ο Κένεντι και ο ΜακΝαμάρα καθιέρωσαν μια αμυντική στρατηγική του Ψυχρού Πολέμου ευέλικτης απόκρισης, η οποία προέβλεπε την ανάγκη για στρατιωτικές απαντήσεις εκτός από μαζικά αντίποινα. Ο ΜακΝαμάρα ενοποίησε τις λειτουργίες πληροφοριών και υλικοτεχνικής υποστήριξης του Πενταγώνου σε δύο κεντρικές υπηρεσίες: την Υπηρεσία Πληροφοριών Άμυνας και την Υπηρεσία Αμυντικών Προμηθειών. Κατά τη διάρκεια της διακυβέρνησης Κένεντι, ο ΜακΝαμάρα προήδρευσε αύξηση της συγκέντρωσης Αμερικανών στρατιωτών στο Νότιο Βιετνάμ. Μετά το περιστατικό στον Κόλπο του Τόνκιν το 1964, ο αριθμός των Αμερικανών στρατιωτών στο Βιετνάμ αυξήθηκε δραματικά. Ο ΜακΝαμάρα και άλλοι πολιτικοί των ΗΠΑ φοβήθηκαν ότι η πτώση του Νοτίου Βιετνάμ σε ένα κομμουνιστικό καθεστώς θα οδηγούσε στην πτώση άλλων κυβερνήσεων στην περιοχή. Τον Οκτώβριο του 1966, ξεκίνησε το Project 100.000, τη μείωση των προτύπων IQ του στρατού που επέτρεψε τη στρατολόγηση 354.000 επιπλέον ανδρών, παρά την κριτική ότι δεν ήταν κατάλληλοι για εργασία σε περιβάλλον με υψηλό στρες ή επικίνδυνα περιβάλλοντα.
Ο Μακναμάρα γινόταν όλο και πιο σκεπτικιστής για την αποτελεσματικότητα της δέσμευσης αμερικανικών στρατευμάτων στο Βιετνάμ. Το 1968, παραιτήθηκε από τη θέση του Υπουργού Άμυνας για να γίνει Πρόεδρος της Παγκόσμιας Τράπεζας. Παραμένει ο μακροβιότερος Υπουργός Άμυνας, έχοντας παραμείνει στο αξίωμα για επτά χρόνια. Υπηρέτησε ως Πρόεδρος της Παγκόσμιας Τράπεζας μέχρι το 1981, μετατοπίζοντας την εστίαση της Παγκόσμιας Τράπεζας από τις υποδομές και την εκβιομηχάνιση στη μείωση της φτώχειας. Μετά τη συνταξιοδότησή του, υπηρέτησε ως διαχειριστής πολλών οργανισμών, συμπεριλαμβανομένου του Ινστιτούτου Τεχνολογίας της Καλιφόρνια και του Ινστιτούτου Μπρούκινγκς. Σε μεταγενέστερα γραπτά και συνεντεύξεις του, εξέφρασε τη μετάνοιά του για τις αποφάσεις που πήρε κατά τη διάρκεια του πολέμου του Βιετνάμ.
Παραπομπές
Κατηγορία:Υπουργοί αμύνης των ΗΠΑ Κατηγορία:Απόφοιτοι του Πανεπιστημίου της Καλιφόρνιας στο Μπέρκλεϋ Κατηγορία:Αμερικανοί επιχειρηματίες Κατηγορία:Αμερικανοί τραπεζίτες
Κογιόλυκος
thumb|Υβρίδια γκρίζου λύκου × κογιότ αναπαρηγμένα στην αιχμαλωσία, Κέντρο Επιστήμης Άγριας Ζωής στο Φόρεστ Λέικ, [[Μινεσότα.]]
Ο κογιόλυκος αποτελεί ανεπίσημο όρο για ένα υβρίδιο κυνίδη που προέρχεται από τα κογιότ, τους ανατολικούς λύκους και τους γκρίζους λύκους. Όλα τα μέλη του γένους Κύων είναι γενετικώς κοντινοί συγγενείς με 78 χρωμοσώματα και επομένως μπορούν να διασταυρωθούν. Μια γενετική μελέτη δείχνει ότι αυτά τα δύο είδη διαφοροποιήθηκαν γενετικά σχετικά πρόσφατα (περίπου 55.000–117.000 χρόνια πριν). Γονιδιωματικές μελέτες δείχνουν ότι σχεδόν όλοι οι πληθυσμοί γκρίζων λύκων της Βόρειας Αμερικής έχουν κάποιο βαθμό ανάμειξης με κογιότ ακολουθώντας ένα γεωγραφικό κλίνειν, με τα χαμηλότερα επίπεδα να εμφανίζονται στην Αλάσκα και τα υψηλότερα στο Οντάριο και το Κεμπέκ, καθώς και στον Ατλαντικό Καναδά.
Παραπομπές
Κατηγορία:Κυνίδες
Τζένιφερ Χάντσον
H Τζένιφερ Κέιτ Χάντσον (αγγλικά: Jennifer Kate Hudson, 12 Σεπτεμβρίου 1981 - ), επίσης γνωστή με το ψευδώνυμο J. Hud, είναι Αμερικανίδα τραγουδίστρια και ηθοποιός.
Καριέρα
Απέκτησε φήμη το 2004 ως φιναλίστ στον τρίτο κύκλο του American Idol, όπου κατέλαβε την έβδομη θέση. Η Χάντσον έκανε την πρώτη της εμφάνιση στον κινηματογράφο στην ταινία Dreamgirls (2006), για την οποία έλαβε Χρυσή Σφαίρα, Όσκαρ, BAFTA και Βραβείo Σωματείου Ηθοποιών Β' Γυναικείου Ρόλου. Εμφανίστηκε επίσης στο Sex and the City (2008), Η μυστική ζωή των μελισσών (2008) και Black Nativity (2013). Το 2015, έκανε την πρώτη της εμφάνιση στο Μπρόντγουεϊ στο μιούζικαλ The Color Purple.
Μετά τη συμμετοχή της στο American Idol και στο Dreamgirls, η Χάντσον υπέγραψε συμβόλαιο με την Arista Records και κυκλοφόρησε τον πρώτο ομώνυμο δίσκο της το 2008, που έγινε χρυσός στις ΗΠΑ, πούλησε πάνω από 1 εκατ. αντίτυπα παγκοσμίως και έλαβε Γκράμι για Καλύτερο Δίσκο R&B. Οι επόμενοι δίσκοι της, I Remember Me (2011) και JHUD (2014), είχαν εμπορική επιτυχία με τον πρώτο δίσκο να γίνεται χρυσός στις ΗΠΑ. Η Χάντσον έλαβε το δεύτερο Γκράμι Καλύτερου Δίσκου για Μιούζικαλ το 2017 για το μιούζικαλ The Color Purple.
Η Χάντσον υπήρξε αντικείμενο σημαντικής προσοχής από τα μέσα ενημέρωσης το 2008 όταν η μητέρα της, ο αδερφός της και ο ανιψιός της σκοτώθηκαν μετά από πυροβολισμούς. Την επόμενη χρονιά έκανε αρκετές δημόσιες εμφανίσεις, με σημαντικότερη αυτή στο Super Bowl XLIII. Η Χάντσον έχει περιγραφεί ως φίλη του πρώην Αμερικανού προέδρου, Μπαράκ Ομπάμα, που την προσκάλεσε να εμφανιστεί μαζί του σε έναν μαραθώνιο στο Μπέβερλι Χιλς κατά την διάρκεια της πρώτης θητείας του το 2009. Επίσης εμφανίστηκε στον Λευκό Οίκο. Το 2013, έλαβε το δικό της αστέρι στην Λεωφόρο της Δόξας του Χόλυγουντ. Έχει εργαστεί ως καθηγήτρια φωνητικής στην βρετανική και αμερικανική έκδοση του The Voice από το 2017 έως το 2019, έτσι έγινε η πρώτη γυναίκα που κέρδισε το The Voice ως καθηγήτρια φωνητικής και όχι ως διαγωνιζόμενη.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί φωνής Κατηγορία:Τραγουδιστές ποπ Κατηγορία:Αμερικανίδες τραγουδίστριες Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένες με Χρυσή Σφαίρα Β΄ Γυναικείου Ρόλου Κατηγορία:Βραβευμένοι με BAFTA Κατηγορία:Βραβευμένοι με Γκράμι
Δημοκρατική Κοινότητα Ούγγρων της Βοϊβοντίνας
Η Δημοκρατική Κοινότητα των Ούγγρων της Βοϊβοντίνα ( Vajdasági Magyarok Demokratikus Közössége , VMDK ; Демократска заједница војвођанских Мађара     , DZVM ) είναι ένα πολιτικό κόμμα στη Σερβία που εκπροσωπεί την ουγγρική μειονότητα.
Ιδρύθηκε το 1990 και ηγήθηκε αρχικά από τον Αντράς Άγκοστον και στη συνέχεια από τον Σάντορ Πάλι μέχρι τον θάνατό του το 2010. ηγείται του Άρον Κσονκα. Τα κεντρικά γραφεία του κόμματος βρίσκονται στο Μπετσέγι. Ήταν το πρώτο κόμμα της ουγγρικής μειονότητας στη Σερβία και είχε βουλευτές σε πολλές συνθέσεις της Εθνοσυνέλευσης της Σερβίας κατά τη δεκαετία του 1990. Ωστόσο, η Συμμαχία των Ούγγρων της Βοϊβοντίνας πήρε το πρωτάθλημα μεταξύ των Ούγγρων ψηφοφόρων το 1997 και η VMDK έχει δει μόνο σποραδική συμμετοχή στην Εθνοσυνέλευση και στο Κοινοβούλιο της Βοϊβοντίνα από τότε. Ήταν μέρος του συνασπισμού Ενωμένοι για τη Νίκη της Σερβίας στις γενικές εκλογές του 2022, αλλά δεν κέρδισε καμία έδρα.
Ιστορία
Στις 19 Δεκεμβρίου 1989, παραμονές του πολυκομματικού συστήματος στη Σερβία, μια ομάδα 11 ακτιβιστών ξεκίνησε μια πρωτοβουλία για τη δημιουργία μιας αυθεντικής οργάνωσης Ούγγρων στη Σερβία. Η Δημοκρατική Κοινότητα Ούγγρων της Βοϊβοντίνας ιδρύθηκε στις 31 Μαρτίου 1990 στο Ντορόσλοβο, ένα χωριό στη βόρεια Βοϊβοντίνα. Πρώτος αρχηγός της ήταν Αντράς Άγκοστον. Στις πρώτες μετακομμουνιστικές κοινοβουλευτικές εκλογές στη Σερβία που διεξήχθησαν την ίδια χρονιά, κέρδισαν 2,64% των ψήφων, κερδίζοντας 8 έδρες στην Εθνοσυνέλευση.
Εν μέσω των αυξανόμενων εθνοτικών εντάσεων, των Γιουγκοσλαβικών Πολέμων της δεκαετίας του 1990 και της πίεσης από τον σερβικό εθνικισμό, το κόμμα ριζοσπαστικοποίησε το πρόγραμμά του και απαίτησε ισχυρή αυτονομία για τους Ούγγρους στη Σερβία, παρόμοια με αυτή που ζητούσαν οι Σέρβοι στην Κροατία και τη Βοσνία εκείνη την εποχή. Δεδομένου ότι η νέα πορεία θεωρήθηκε πολύ ριζοσπαστική, αρκετά κόμματα αποσχίστηκαν από το VMDK το 1994 και η Συμμαχία των Ούγγρων της Βοϊβοντίνας έγινε το κυρίαρχο κόμμα μεταξύ των Σέρβων Ούγγρων. Το 1997, ο Ágoston αποχώρησε από το VMDK, σχηματίζοντας το Δημοκρατικό Κόμμα των Ούγγρων της Βοϊβοντίνα. Ο Σαντόρ Πάλι ανέλαβε πρόεδρος του VMDK, αλλά το κόμμα δεν έχει ανακτήσει ποτέ την προηγούμενη επιρροή του.
Παραπομπές
Κατηγορία:Πολιτική της Βοϊβοντίνας
Στουχόφσκα Στρούγκα
Ο Στουχόφσκα Στρούγκα (πολωνικά: Stuchowska Struga) είναι ποταμός στο Βοεβοδάτο Δυτικής Πομερανίας της Πολωνίας. Είναι παραπόταμος του ποταμού Σφίνιετς και ρέει από τις περιοχές ανατολικά του χωριού Ζένσιν. Ρέει μέσα από μια πλατιά, επίπεδη, διαμορφωμένη κοιλάδα γεμάτη τύρφη. Το μήκος του ποταμού, σύμφωνα με διάφορες πηγές, κυμαίνεται από 29,2 χλμ. έως 33,076 χλμ.. Περίπου 5,5 χλμ. από τις εκβολές, υπάρχει μια κατασκευή φράγματος.
Σύμφωνα με τα στοιχεία του περιφερειακού συμβουλίου διαχείρισης υδάτων, τα κυρίαρχα είδη ψαριών στα νερά του Στουχόφσκα Στρούγκα είναι: το τσιρόνι και η ευρωπαϊκή πέρκα. Τα άλλα είδη ψαριών που απαντώνται στο ποτάμι είναι τα: καφετιά πέστροφα, ασημένια τσιπούρα, λούτσος των ποταμών, γλήνι, αβραμίδα, λουτσιόπερκα, σίρκο, παχύχελο, κοκκινοφτέρα και χρύσκος.
Το 2008, η ποιότητα του νερού του Στουχόφσκα Στρούγκα δοκιμάστηκε στο σημείο από τον επαρχιακό δρόμο Νο. 103 κοντά στο Σφιέζνο. Ως αποτέλεσμα, τα φυσικοχημικά στοιχεία αξιολογήθηκαν ως κάτω από καλή κατάσταση, τα βιολογικά στοιχεία ταξινομήθηκαν ως κατηγορία III και η οικολογική κατάσταση ως μέτρια. Στη γενική αξιολόγηση δύο σταδίων, διαπιστώθηκε η κακή κατάσταση των υδάτων του Στουχόφσκα Στρούγκα.
Το όνομα Stuchowska Struga εισήχθη επίσημα το 1949, αντικαθιστώντας το προηγούμενο γερμανικό όνομα Bache Stuchower.
Παραπομπές
Κατηγορία:Ποταμοί της Πολωνίας Κατηγορία:Παραπόταμοι του Σφίνιετς
Ολίβια Νιούτον Τζον
Η Ολίβια Νιούτον Τζον (26 Σεπτεμβρίου 1948 – 8 Αυγούστου 2022) ήταν Αγγλο-Αυστραλή τραγουδίστρια, στιχουργός, ηθοποιός, χορεύτρια, επιχειρηματίας και ακτιβίστρια. Έλαβε τέσσερις φορές βραβείο Γκράμμυ και έχει μπει πέντε φορές στο number-one και δέκα φορές στο top-ten του Billboard Hot 100 ενώ δυο δίσκοι της έχουν καταλάβει την πρώτη θέση στο Billboard 200. Έντεκα από τα singles της (συμπεριλαμβανομένων δυο πλατινένιων δίσκων) και 14 δίσκοι της (συμπεριλαμβανομένων δυο πλατινένιων και τεσσάρων διπλά πλατινένιων) έχουν γίνει χρυσοί. Έχει πουλήσει σχεδόν 100 εκατ. δίσκους παγκοσμίως και θεωρείται μια από τους καλλιτέχνες με τις περισσότερες πωλήσεις δίσκων παγκοσμίως. Πρωταγωνίστησε στο μιούζικαλ Grease (1978) και το ομώνυμο τραγούδι είναι ένα από τα πιο επιτυχημένα στην ιστορία της μουσικής ενώ το single "You're the One That I Want", με τον συμπρωταγωνιστή της Τζον Τραβόλτα, είναι ένα από τα singles με τις περισσότερες πωλήσεις όλων των εποχών.
Η Νιούτον Τζον ήταν επίσης ακτιβίστρια για ζητήματα του περιβάλλοντος και των δικαιωμάτων των ζώων. Έχει ταχθεί υπέρ της υπεράσπισης της υγείας και έχει αναμιχθεί με αρκετές φιλανθρωπίες, προϊόντα υγείας και εράνους. Τα επιχειρηματικά ενδιαφέροντά της περιλαμβάνουν την κυκλοφορία αρκετών προϊόντων για την Koala Blue και την ιδιοκτησία του Gaia Retreat & Spa στην Αυστραλία.
Η Νιούτον Τζον είχε παντρευτεί δυο φορές. Έχει αποκτήσει μια κόρη, τη Χλόη Λάττανζι, με τον πρώτο σύζυγό της, τον ηθοποιό Ματ Λάττανζι. Το 2008 παντρεύτηκε τον Τζον Ίστερλιγκ.
Απεβίωσε από καρκίνο του μαστού σε ηλικία 73 ετών στις ΗΠΑ στις 8 Αυγούστου 2022.
Παραπομπές
Κατηγορία:Αυστραλές ηθοποιοί κινηματογράφου Κατηγορία:Αυστραλές ηθοποιοί τηλεόρασης Κατηγορία:Αγγλίδες τραγουδίστριες ποπ Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Βραβευμένοι με Γκράμι
Μαρίνα (Καλιφόρνια)
Το Μαρίνα (στα αγγλικά: Marina) είναι πόλη στην κομητεία Μοντερέι της πολιτείας της Καλιφόρνια των ΗΠΑ. Ο πληθυσμός της ήταν 22.781 κάτοικοι στην απογραφή του 2019. Η Μαρίνα βρίσκεται κατά μήκος της κεντρικής ακτής της Καλιφόρνια, 8 μίλια (13 χλμ.) δυτικά του Σαλίνας, και 8 μίλια (13 χλμ.) βόρεια του Μοντερέι. Η Μαρίνα βρίσκεται στη Κρατικής Διαδρομής 1 της Καλιφόρνια μεταξύ του Μοντερέι και του Σάντα Κρουζ. Η Μαρίνα βρίσκεται σε υψόμετρο 43 ποδιών (13 μ.). Η Μαρίνα ιδρύθηκε το 1975 και είναι η νεότερη πόλη στη χερσόνησο του Μοντερέι.
Γεωγραφία
Σε αντίθεση με τις περισσότερες άλλες παράκτιες πόλεις στην Καλιφόρνια, Η ακτογραμμή της πόλης παραμένει μη αναπτυγμένος, και προστατεύει σπάνια είδη πεταλούδες, φαγόπυρου και θαλάσσιου μαρουλιού. Η πόλη σχεδιάζει να προσαρμοστεί στην κλιματική αλλαγή και στην άνοδος της στάθμης της θάλασσας, με βάση τη διαχειριζόμενη υποχώρηση και έχει περιγραφεί ως παράδειγμα για άλλες παραθαλάσσιες πόλεις.
Εξωτερικοί σύνδεσμοι
Κατηγορία:Πόλεις της Καλιφόρνια
Ανθρακίτης
Ο ανθρακίτης ανήκει σε μια από τις τέσσερις κατηγορίες στις οποίες διακρίνεται ο γαιάνθρακας η αλλιώς ο ορυκτός άνθρακας ανάλογα με την περιεκτικότητα του σε άνθρακα.
Κατηγορία:Ορυκτά καύσιμα
Παράνομη κάντρι
Η Παράνομη κάντρι (Outlaw Country) ήταν ένα κίνημα Μουσικού Υποείδους της Κάντρι μουσικής που ξεκίνησε στα μέσα της δεκαετίας του 1960. Ονομάζεται "Outlaw" λόγω των θεμάτων των τραγουδιών που μιλάνε συνήθως για παράνομους της Άγριας Δύσης.
Μουσική Καταγωγή
Κατηγορία:Μουσικά είδη
Λογοτεχνική Σχολή του Τάρνοβο
Η Λογοτεχνική Σχολή του Τάρνοβο (βουλγαρικά: Търновска книжовна школа) των τελών του 14ου και του 15ου αιώνα ήταν μια σημαντική μεσαιωνική πολιτιστική ακαδημία της Βουλγαρίας με σημαντική συνεισφορά στη μεσαιωνική βουλγαρική λογοτεχνία, που ιδρύθηκε στην πρωτεύουσα της Βουλγαρίας Τάρνοβο. Ήταν μέρος της Σχολής Τεχνών του Τάρνοβο, χαρακτηριστικής για τον πολιτισμό της Δεύτερης Βουλγαρικής Αυτοκρατορίας.
Με την ορθογραφική μεταρρύθμιση του Αγίου Ευθυμίου του Τάρνοβο και εξέχοντες εκπροσώπους, όπως ο Γρηγόριος Τσαμπλάκος ή ο Κωνσταντίνος του Κόστενετς, η σχολή επηρέασε τη μεσαιωνική κουλτούρα της Ρωσίας, της Σερβίας, της Βλαχίας και της Μολδαβίας. Είναι, επίσης, διάσημη στη Ρωσία για την μεγάλη επιρροή τους στους Νοτιοσλάβους.
Προέλευση και ανάπτυξη
Ο κύριος στόχος για τη Λογοτεχνική Σχολή του Τάρνοβο ήταν η πολιτιστική αναβίωση την εποχή του τέλους του 14ου αιώνα. Η δημιουργία του ευνοήθηκε λόγω κυρίως του ενδιαφέροντος του αυτοκράτορα Ιβάν Αλεξάνδρου (1331-1371) προς τη λογοτεχνία, τις τέχνες και τις παραδόσεις, κάτι που κληροδότησε στους γιους και διαδόχους του Ιβάν Σισμάν και Ιβάν Σρατσιμίρ. Ο πατριάρχης Θεοδόσιος του Τάρνοβο είχε και εκείνος μερίδιο συμμετοχής στη δημιουργία της Σχολής.
Η Σχολή ιδρύθηκε στην πρωτεύουσα της βουλγαρικής αυτοκρατορίας, το Τάρνοβο, από τον Άγιο Ευθύμιο του Τάρνοβο. Καθιέρωσε τους κανόνες ορθογραφικής και γλωσσολογικής μεταρρύθμισης της βουλγαρικής γλώσσας και διόρθωσε τα λάθος μεταφρασμένα κείμενα, δημιουργώντας πρότυπα για τις Ορθόδοξες εκκλησίες της Βουλγαρίας, της Σερβίας, της Βλαχίας, της Μολδαβίας και της Ρωσίας, που χρησιμοποιούσαν επίσης την Εκκλησιαστική Σλαβική Γλώσσα.
Το κύριο έργο των συγγραφέων της Λογοτεχνικής Σχολής του Τάρνοβο περιλαμβάνει συγγραφή πρωτότυπης λογοτεχνίας, μετάφραση βιβλίων από την ελληνική γλώσσα και δημιουργία συλλογών.
Χαρακτηριστικά
Η λογοτεχνία της λογοτεχνικής Σχολής χωρίζεται σε δύο κύρια μέρη - θρησκευτικό και κοσμικό. Η θρησκευτική λογοτεχνία αντιπροσωπεύεται από επαινετικές επιστολές, μαρτυρολόγια, ύμνους και άλλα. Το κύριο καθήκον για τους συγγραφείς μαρτυρολογίων ήταν να δοξάσουν τους Αγίους, ενώ στο έργο τους υπάρχει έντονη έμφαση στο στοιχείο των θαυμάτων που είναι υποχρεωτική σε αυτό το είδος γραφής για τους περισσότερους συγγραφείς του είδους, όπως ο Ευθύμιος και ο Evtimiy και ο Τσαμπλάκος. Η στάση απέναντι στα διάφορα αιρετικά κινήματα, όπως ο Μπογκομιλισμός, ο Βαρλααμισμός ή ο Αδαμισμός, είναι ιδιαίτερα εχθρική αντικατοπτρίζοντας την επίσημη θέση του Πατριαρχείου του Τάρνοβο.
Η κοσμική λογοτεχνία της Σχολής περιλαμβάνει διηγήματα, μυθιστορήματα, νεοελληνίσματα, ποίηση και χρονικά. Σύμφωνα με τον τύπο των ιστοριών, τα νεοελληνίσματα μπορούν να χωριστούν σε τρία βασικά τμήματα: αντίκες («Αλεξάνδρεια», «Τροϊκός θρύλος» και άλλα, που απεικονίζουν σκηνές από την ιστορία της αρχαίας Ελλάδας), τα ανατολικά νεολεκτικά («Βίος Βαρλαάμ και Ιωάσαφ», «Ακίρ Πρεμάντρι», κείμενα της ινδικής και ασσυριακής-βαβυλωνιακής λογοτεχνίας) και τα μεσαιωνικά («Τεοφάνα - Η Ιδιοκτήτρια», γεγονότα της βουλγαρικής και βυζαντινής ιστορίας). Τα μυθιστορήματα είναι ποικίλου περιεχομένου, αλλά μπορούν επίσης να χωριστούν σε τρεις ομάδες: τα χρονικά (ιστορίες για ιστορικά γεγονότα), μικρές ιστορίες και τα αρχαία-λαογραφικά («Οι Μύθοι του Αισώπου», με θέματα από τη βουλγαρική μυθολογία και την αρχαία ιστορία).
Βασίλης Ψηφίδης
Ο Βασίλης Ψηφίδης είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης στα πρώτα χρόνια της Α' Εθνικής κατηγορίας και κατέκτησε με τους "κιτρινόμαυρους" το κύπελλο Ελλάδας του 1970.
Βιογραφία
Σύντομα, επέστρεψε στον χώρο του κέντρου, σε μία χρονιά που ο Άρης παρέμεινε στην πρώτη κατηγορία με μεγάλη δυσκολία. Ο Ψηφίδης υπήρξε από τους λίγους διακριθέντες των "κιτρίνων" και στην τελευταία αγωνιστική ημέρα του πρωταθλήματος, όπου ο Άρης αντιμετώπιζε τον Πανιώνιο στην Αθήνα, αναγκάστηκε να αγωνιστεί ως τερματοφύλακας στο δεύτερο ημίχρονο του αγώνα μετά τον τραυματισμό του Γιώργου Καλδεριμτζή, διατηγρώντας την λευκή ισοπαλία.
Την επόμενη χρονιά, αγωνίστηκε και πάλι ως τερματοφύλακας στο εντός έδρας ντέρμπι με τον ΠΑΟΚ, διατηρώντας το 0-0. Εκείνη την περίοδο έπαιξε ως επιθετικός μέσος, βοηθώντας την ομάδα του να κερδίσει την ευρωπαϊκή της έξοδο, όπου αντιμετώπισε την ιταλική Ρόμα τον Σεπτέμβριο του 1964, με τον Ψηφίδη να αγωνίζεται και στις δύο αναμετρήσεις. Τοποθετήθηκε στην θέση του αμυντικού χαφ στο εκτός έδρας παιχνίδι με την Κολωνία, ενώ έναν χρόνο αργότερα έπαιξε για τελευταία φορά πριν την προσωρινή του αποχώρηση από τους αγωνιστικούς χώρους στο ματς εναντίον της Γιουβέντους στο Καυτανζόγλειο στάδιο.
Ο Ψηφίδης, μαζί με τον συμπαίκτη του Χρήστο Καμπουρλάζο, μετανάστευσαν στις Ηνωμένες Πολιτείες. Επέστρεψε στην Ελλάδα στα τέλη του 1968, παίρνοντας και πάλι τον ρόλο του αμυντικού μέσου στην ομάδα του Άρη. Αγωνίστηκε μέχρι το 1971, κατακτώντας με τους "κίτρινους" το κύπελλο Ελλάδας του 1970, όπου στον τελικό αγώνα πέρασε ως αλλαγή στο 59ο λεπτό.
Το 1971, μετανάστευσε και πάλι, αρχικά στη Νότια Αφρική και στην συνέχεια επέστρεψε στις Ηνωμένες Πολιτείες. Έκλεισε την ποδοσφαιρική του καριέρα αγωνιζόμενος στην ομάδα της Καβάλας την σεζόν 1973-74. Βραβεύθηκε από τον Άρη τον Μάρτιο του 2012, δωρίζοντας και ο ίδιος μία πλακέτα προς τον σύλλογο.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Μέσοι ποδοσφαιριστές
Χέιντεν Πανετιέρ
Η Χέιντεν Πανετιέρ (αγγλικά: Hayden Lesley Panettiere, 21 Αυγούστου 1989 - ) είναι Αμερικανίδα ηθοποιός, μοντέλο και τραγουδίστρια. Είναι γνωστή από την συμμετοχή της στη σαπουνόπερα Guiding Light (1997-2000), στη σειρά του NBC Ήρωες (2006-2010) και στη μουσικοδραματική σειρά του ABC/CMT Nashville (2012-2018).
Βιογραφία
Γεννημένη στη Νέα Υόρκη, εμφανίστηκε πρώτη φορά σε διαφήμιση σε ηλικία έντεκα μηνών. Η πρώτη της υποκριτική καριέρα πλήρους απασχόλησης ξεκίνησε στην σειρά One Life to Live (1994–1997) και στη σειρά Guiding Light (1996–2000). Ύστερα συμμετείχε στην ταινία της Disney Σύγκρουση τιτάνων σε ηλικία δέκα ετών. Άλλοι ρόλοι της περιλαμβάνουν την συμμετοχή της στον ομώνυμο χαρακτήρα στην δραματική ταινία Amanda Knox: Murder on Trial in Italy, ως ηθοποιός φωνής στην σειρά Kingdom Hearts και στην ταινία Scream 4. Έλαβε δυο υποψηφιότητες για Χρυσή Σφαίρα Β΄ Γυναικείου Ρόλου σε Μίνι Σειρά ή Τηλεοπτική Ταινία, για την συμμετοχή της στην ταινία Nashville το 2012 και το 2013. Το 2023 επανέλαβε το ρόλο της Κίρμπι Ριντ στο Scream VI.
Εξωτερικοί σύνδεσμοι
Κατηγορία:Αμερικανίδες ηθοποιοί
Τσα Μπουμ-κουν
Ο Τσα Μπουμ-κουν (Κορεάτικα: 차범근, κορεάτικη προφορά: Τσαμπαμγκούν [tɕʰɐbʌmɡɯn] ή Τσα Μπαμγκούν [tɕʰɐ] [pʌmɡɯn], γεννήθηκε 22 Μαΐου 1953), είναι πρώην ποδοσφαιριστής και μετέπειτα προπονητής από τη Νότια Κορέα. Είχε επιτυχημένη καριέρα στη Γερμανία αγωνιζόμενος ως επιθετικός (συνήθως αριστερός ακραίος). Ένας από τους καλύτερους Ασιάτες ποδοσφαιριστές όλων των εποχών, ψηφίστηκε κορυφαίος της ηπείρου του στον 20ό αιώνα στις εκλογές της IFFHS και 60ός στον κόσμο.
Βιογραφία
Ξεκίνησε ασχολούμενος με το χόκεϊ επί χόρτου αλλά γρήγορα στο γυμνάσιο έγινε αξιοσημείωτα ικανός ποδοσφαιριστής και στα 17 του χρόνια κλήθηκε στην εθνική ομάδα κάτω των 20 ετών της Νότιας Κορέας. Μπήκε στο Πανεπιστήμιο το 1972 και κέρδισε το Πρωτάθλημα Κορέας το 1974, τον προκάτοχο του Κυπέλλου Αγγλίας της Κορέας. Το 1973 ψηφίστηκε καλύτερος ποδοσφαιριστής της χρονιάς στη χώρα του. Μετά την αποφοίτησή του, ξεκίνησε την επαγγελματική καριέρα του με την Κορέα Τραστ Μπανκ το 1976. Οδήγησε την ομάδα του στον τίτλο και ονομάστηκε ως ο καλύτερος παίκτης στην ανοιξιάτικη σεζόν της κορεατικής ημι-επαγγελματικής Ένωσης. Τον Οκτώβριο του 1976, εντάχθηκε στην Πολεμική Αεροπορία για να υπηρετήσει την στρατιωτική του θητεία.